## עיריית בת ים

## 23 ספטמבר 2020

## עיריית בת-ים

### **מכרז פומבי 70/20 לתפקיד**

**מנהל/ת המחלקה לתחזוקת מוסדות חינוך**

|  |  |
| --- | --- |
| **היחידה:** | המחלקה לתחזוקת מוסדות חינוך |
| **תיאור המשרה:** | מנהל/ת המחלקה לתחזוקת מוסדות חינוך |
| **דרגת המשרה ודירוגה:** | 40-42 בדירוג המח"ר/חוזה בכירים בכפוף לאישור משרד הפנים |
| **היקף העסקה:** | מלאה |
| **סוג המכרז:** | פומבי |
| **תיאור תפקיד:** | * אחריות על מתן שירותי תחזוקה ואחזקה שוטפת למוסדות חינוך באמצעות קבלנים ועובדי עירייה. * אחריות על מתן שירותי ניקיון בבתי הספר באמצעות קבלנים ועובדי עירייה. * אחריות על אבות הבית בבתי הספר. * ניהול צוות עובדים גדול. * כל עבודה שתוטל ע"י הממונים. |
| **תנאי סף:** | 1. **השכלה ודרישות מקצועיות**   בעל/ת תואר אקדמי שנרכש במוסד המוכר ע"י המועצה להשכלה גבוהה, או שקיבל הכרה מהמח' להערכת תארים אקדמיים בחוץ לארץ. **או** הנדסאי או טכנאי רשום בהתאם לסעיף 39 לחוק ההנדסאים והטכנאים המוסמכים, התשע"ג-2012 או תעודת סמיכות לרבנות (יורה יורה) לפי אישור הרבנות הראשית לישראל, **או** אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינוך לפחות מתוך מכלול הבחינות שמקיימת הרבנות הראשית לישראל (שתיים משלוש הבחינות יהיו בדיני שבת ודיני איסור והיתר). **(יש לצרף תעודה)**  קורסים והשתלמויות בנושאי תחזוקה – יתרון.   1. **ניסיון** 2. עבור בעל תואר אקדמי או השכלה תורנית כאמור לעיל: 4 שנות ניסיון בתחום העיסוק הרלוונטי. **(יש לצרף אישורי העסקה)** עבור הנדסאי רשום: 5 שנות ניסיון בתחום העיסוק הרלוונטי **(יש לצרף אישורי העסקה)** עבור טכנאי רשום: 6 שנות ניסיון בתחום העיסוק הרלוונטי. **(יש לצרף אישורי העסקה)** 3. **דרישות נוספות** 4. בעל התפקיד יידרש לעבודה בשטח ועריכת סיורים במוסדות החינוך. 5. ניסיון בניהול צוות עובדים גדול והנעתו. 6. ניסיון בהפעלת קבלנים וספקים 7. ניסיון בניהול פרויקטים ופיקוח עליהם. 8. ידע וניסיון בסביבת עבודה ממוחשבת. 9. רישיון נהיגה בתוקף |
| **מאפייני עשייה ייחודיים לתפקיד:** | 1. תקשורת בין אישית טובה ויכולת לטפל בפניות הציבור, מנהלי מוסדות חינוך, קבלנים וספקים. 2. שליטה טובה בשפה העברית ויכולת ביטוי בכתב ובע"פ. |
| **כפיפות:** | סגן מנהל אגף אחזקה |

## הערות:

1. **בקשה שתוגש ללא תעודות/ אישורים רלוונטיים לא תידון**.
2. **יש למלא ולצרף טופס הצהרה על קרובי משפחה בעיריית בת ים (קישור באתר המכרזים של עיריית בת ים)**.
3. הזוכה במכרז מתקבל/ת לתקופת ניסיון של שנתיים בה יבחנו כישוריו/ה  עפ"י חוות דעתו של הממונה הישיר.
4. יתכנו שינויים בתיאור התפקיד בהתאם לשינוי מבנה ארגוני ו/או צורכי המערכת.
5. בכל מקום בו נאמר בלשון זכר, הכוונה גם ללשון נקבה ולהיפך.

## אופן הגשת ההצעה

**הצעות מועמדות יש להגיש לאגף משאבי אנוש בכתובת מייל:** [**Michrazim.hr@bat-yam.muni.il**](mailto:Michrazim.hr@bat-yam.muni.il)

**עד לתאריך 7.10.20 (עד השעה 12:00).**

**בכבוד רב,**

**צביקה ברוט**

**ראש העיר**